ສິດເສລີພາບ ຂອງ ສື່ມວນຊົນ ທົ່ວໂລກ ຕົກຕໍ່າທີ່ສຸດ ໃນຮອບ 10 ປີ
ບົດລາຍງານກ່າວວ່າ ໃນຮອບ 12 ປີທີ່ຜ່ານມານີ້ ສິດ​ເສລີພາບ ຂອງ​ສື່​ມວນ​ຊົນ​ ໄດ້​ຫລຸດ​ລົງ ຢ່າງສະໝ່ໍາສະເໝີ ໃນທົ່ວໂລກ.
ລາຍງານໃໝ່ສະບັບໜຶ່ງກ່າວວ່າ ສິດເສລີພາບໃນດ້ານການຂ່າວທົ່ວໂລກ ໄດ້ຫຼຸດລົງເຖິງ ຈຸດທີ່ຕ່ໍາທີ່ສຸດ ໃນຮອບດົນກວ່າໜຶ່ງທົດສະວັດ ເມື່ອປີທີ່ຜ່ານມາ ອົງການ Freedom House ເຊິ່ງເປັນອົງການ ທີ່ສະໜັບສະໜູນສິດເສລີພາບ ແລະປະຊາທິປະໄຕ ທີ່ມີຫ້ອງ ການຕັ້ງຢູ່ນະຄອນຫຼວງວໍຊິງຕັນ ກ່າວໃນບົດລາຍງານທີ່ຖືກຕີພິມເຜີຍແຜ່ໃນວັນພຸດຜ່ານມານີ້ວ່າ ມີພຽງແຕ່ຄົນດຽວ ໃນທຸກ 7 ຄົນໃດ ທີ່ອາໄສຢູ່ໃນປະເທດທີ່ມີການຮັບປະກັນ ຄວາມປອດໄພຂອງນັກຂ່າວ ແລະ ສື່ມວນຊົນ ບໍ່ໄດ້ຖືກລ່ວງລ້ໍາ ແລະ ຖືກກົດດັນໂດຍ ລັດຖະບານ ນັກຂ່າວວີໂອເອ Zlatica Hoke ມີລາຍງານເພີ່ມເຕີມ, ເຊິ່ງ ພຸດທະສອນ ຈະນຳລາຍລະອຽດມາສະເໜີທ່ານ ບົດລາຍງານກ່າວວ່າ ໃນຮອບ 12 ປີທີ່ຜ່ານມານີ້ ສິດເສລີພາບ ຂອງສື່ມວນຊົນ ໄດ້ຫລຸດລົງຢ່າງສະໝ່ໍາສະເໝີໃນທົ່ວໂລກ ອົງການ Freedom House ໄດ້ອ້າງເຫດຜົນຫຼັກຫຼາຍ ຢ່າງສຳລັບການເສື່ອມໂຊມນີ້ ທ່ານນາງ Jennifer Dunham ຈາກອົງການ Freedom House ກ່າວວ່າ ເຈົ້າຂອງສື່ມວນຊົນທີ່ມີອິດທິພົນສູງ ແລະ ກຸ່ມຕໍ່ຕ້ານລັດຖະບານທີ່ຕິດອາວຸດແມ່ນກຳລັງ ກົດດັນບັນດານັກຂ່າວໃຫ້ເລືອກເອົາແນວທາງການ ເມືອງຝ່າຍໃດຝ່າຍໜຶ່ງ ຜູ້ປົກຄອງປະ ເທດຫົວຜະເດັດການແລະພວກຫົວຮຸນແຮງ ແມ່ນກຳລັງທຳການປາບປາມການລາຍ ງານຂ່າວອິດສະຫຼະ ຫົວຂໍ້ທີ່ເປັນອັນຕະລາຍທີ່ສຸດແມ່ນອາຊະຍາກຳໃຕ້ດິນ, ການສໍ້ລາດ ບັງຫຼວງ, ການພັດທະນາທີ່ດິນ, ສາສະໜາ ແລະ ອຳນາດອະທິປະໄຕທີ່ມີການຂັດແຍ້ງ ກັນ ການລາຍງານຂ່າວຈາກເຂດທີ່ມີຄວາມວຸ້ນວາຍ ໄດ້ກາຍເປັນອັນຕະລາຍເຖິງແກ່ຊີວິດ ເຊິ່ງ ມັນຍາກທີ່ຈະເອົາຂໍ້ມູນມາຈາກພວກເຂົາເຈົ້າໄດ້ ທ່ານນາງ Jennifer Dunham ໄດ້ກ່າວວ່າ ຊີວິດຂອງນັກຂ່າວກໍຍັງຕົກຢູ່ໃນອັນຕະລາຍ ໃນປະເທດທີ່ມີບັນຫາ ການກໍ່ອາຊະຍາກຳ ຫຼາຍເຊັ່ນ ເມັກຊິໂກ ແລະ ບາງປະເທດໃນອາເມຣິກາກາງ ບ່ອນທີ່ອຳນາດການປົກຄອງ ໃນທ້ອງຖິ່ນໄດ້ຖືກຊື້ຈ້າງຈອບອອຍ ໂດຍພວກພໍ່ຄ້າຢາເສບຕິດທີ່ມີອິດທິພົນ ຫຼາຍປະເທດຍັງມີການຈຳກັດການເຂົ້າຫາຂໍ້ມູນທາງອິນເຕີເນັດ ທີ່ອາດສົ່ງຜົນກະທົບຢ່າງ ຮ້າຍແຮງຕໍ່ລັດຖະບານຂອງພວກເຂົາເຈົ້າ ປະເທດ ຈີນ ໃນປະຈຸບັນນີ້ ມີນັກຂ່າວຖືກຈັບ ເຂົ້າຄຸກ ຫຼາຍກວ່າປະເທດອື່ນໆ, ແລະ ມັນກໍມີການພິຈາລະນາການລາຍງານຂ່າວ ກ່ຽວ ກັບ ເສດຖະກິດ ແລະ ຫົວຂໍ້ອື່ນໆເພີ່ມຂຶ້ນ ເຊິ່ງກ່ອນໜ້ານີ້ແມ່ນເຊື່ອວ່າ ມີຄວາມປອດ ໄພ ທ່ານນາງ Sarah Repucci ຈາກອົງການ Freedom House ກ່າວວ່າ ບາງປະເທດເຊັ່ນ ຣັດເຊຍ, ໄດ້ກີດກັ້ນນັກຂ່າວຕ່າງປະເທດບໍ່ໃຫ້ເຂົ້າໄປຂົງເຂດຕ່າງໆທີ່ ພວກເຂົາເຈົ້າຄວບຄຸມຢູ່ ໃນຄວາມພະຍາຍາມເພື່ອ ໃຫ້ມີການລາຍງານຂ່່າວຕາມທີ່ພວກເຂົາເຈົ້າຢາກໃຫ້ລາຍງານກ່ຽວກັບ ເຫດການຕ່າງໆ ເຊັ່ນການພົວພັນຂອງມົສກູໃນພາກຕາ ເວັນອອກຂອງປະເທດ ຢູເຄຣນ ບົດລາຍງານນີ້ກ່າວວ່າ ບັນດາສະມາຊິກຂອງສື່ມວນຊົນທົ່ວໂລກ ໄດ້ປະຕິເສດທີ່ຈະຖືກ ປິດ ປາກປິດສຽງໄວ້ ເຖິງແມ່ນວ່າຈະຕົກຢູ່ໃນອັນຕະລາຍ ແລະ ຖືກຂົ່ມຂູ່ກໍຕາມ